Uutisissa: Kastekokous, jollaista ette ole aiemmin nähneet.
Nämä iranilaiset jättivät islamin seuratakseen Jeesusta.
Nyt he levittävät evankeliumia Iranin islamilaisessa tasavallassa.
Ja: Seurakunta kaupungissa, jossa koronavirus alkoi.
Pastori sanoo, että Wuhanin kristityt palvelevat kaupunkiaan, -
jossa ihmiset etsivät avukseen Jumalaa.
Lisäksi: Heinäsirkat tuhoavat viljelyksiä Itä-Afrikassa.
Mistä parvi tuli ja minne se suuntaa seuraavaksi?
KRISTILLISEN MAAILMAN UUTISET
Hei ja tervetuloa uutisten pariin!
Olen George Thomas. Wendy Griffith on juttumatkalla.
Iran on vaarallisimpia paikkoja kristityille.
Silti kristinusko kasvaa siellä ennätyksellisen räjähdysmäisesti.
Ryhmä kääntyneitä kävi salaa kasteella ulkomailla.
Minulla oli suuri etuoikeus todistaa tilaisuutta.
Eräänä torstaina hiljattain 20 iranilaista lähti lentokoneella -
Teheranin kansainväliseltä lentokentältä salaiseen paikkaan.
Matka oli vaarallinen, mutta kaikki halusivat ottaa riskin -
kokeakseen elämän muuttavan hetken.
Salaamme heidän identiteettinsä, nimensä ja äänensä turvallisuussyistä.
Kaksikymmentä iranilaista laskeutui yksitellen uima-altaan portaat.
Miehiä, naisia, nuoria, teini-ikäisiä ja 7-vuotias tyttö.
Kasteen toimittivat iranilaiset Amir ja Sasan, -
jotka pakenivat vainoja Iranista.
Kasteelle tulleissa on taiteilijoita, muusikkoja ja tv-tuottajia.
Koulutettua väkeä ja asiantuntijoita Iranin yhteiskunnan eri aloilta.
Kastettujen joukossa oli näyttelijäksi haluava Reza, 27.
Olen odottanut tätä päivää jo kauan sydän pamppaillen.
Rezan lapsuus oli rankka. Kun hän oli 13, sukulaismies raiskasi hänet.
Trauma syöksi hänet polulle, jossa hän raiskasi ja hyväksikäytti tyttöjä.
Olin todella paha ihminen.
Yritin muuttua, mutta muutaman päivän päästä olin kahta kauheampi.
Ystävä antoi hänelle Raamatun -
ja kertoi paranemisesta ja anteeksiannosta Kristuksessa.
Olin varma, että joudun rangaistukseksi helvettiin.
Jumala antoikin minulle anteeksi.
Odotin tulta, mutta Jumala antoi elävää vettä ja uuden elämän.
Reza kertoi CBN Newsille kasteen merkityksestä matkalla paranemiseen.
Koin Kristuksen läsnäolon ja ehdottoman rakkauden, jota janosin.
Miriam, 25, otti kasteen sisarensa ja veljensä kanssa.
Tämä on hieno päivä. On tosi kivaa tehdä tämä yhdessä sisaruksina.
Kaikki 20 ovat entisiä muslimeja.
Monet, kuten Leila, lähtivät seuraamaan Kristusta...
...katsottuaan suosittua kristittyä satelliittikanavaa, Mohabat TV:tä.
Kasvoin uskossani Mohabat TV:tä katsoen. En tuntenut muita kristittyjä.
Soitin TV:n rukouspuhelimeen. Kanssani rukoiltiin.
Iranilaissyntyinen Mike Ansari on Mohabat TV:n toiminnanjohtaja.
Nämä 20 lähtivät uskontielle katsellessaan Mohabat TV:tä.
He kasvoivat, tulivat kasteelle ja sanoivat: -
"Haluan kasteelle. Haluan, että minut lähetetään. Haluan enemmän."
Tämä on voideltu hetki, jota sanat eivät voi kuvailla.
Kristinusko kasvaa nopeimmin maailmassa Iranissa, Ansari sanoo.
Naisia tulee uskoon miehiä enemmän.
Naiset ovatkin nyt johtoasemissa Iranin maanalaisessa seurakunnassa.
Heistä yksi on Azar, 40. Hän noudatti islamin lakeja ja sääntöjä pilkulleen.
Olin harras muslimi jo hyvin nuoresta iästä asti.
Rukoilin joka päivä ja pidin kokohijabia.
En halunnut langettaa ketään miestä syntiin paljastavalla pukeutumisella.
Vaikka hän seurasi islamia 30 vuotta, hänellä ei ollut rauhaa, Azar kertoo.
Kuten monet iranilaisnaiset, hän koki arvottomuutta ja epätoivoa.
Pohdin aina, miksi Muhammed antoi uskonnon, -
joka ei suonut naisille vapautta ja onnea.
Se rajoittaa naisten elämää valtavasti.
Hän näki 11 vuotta sitten elokuvan Kristuksen elämästä ja muuttui.
Tajusin, että seurasin valhetta. Että islam on valhe.
Välistä tuntui, että 30 vuotta oli valunut hukkaan, -
mutta Jeesus lupasi korvata menetetyt vuodet.
Nyt Azar johtaa salaista maanalaisten kotiseurakuntien verkostoa.
Emme voi kokoontua suuremmissa kuin 5―6 hengen ryhmissä.
Vaihtelemme päiviä ja paikkoja, ettemme jää kiinni.
Azar katsoo Sasania säännöllisesti Mohabat TV:stä.
Silloin kun ei ole kastetilaisuuksia, Sasan juontaa Mohabatilla ohjelmaa,-
joka opettaa kotiseurakuntien johtamista ja evankeliointia Iranissa.
Ohjelmat ovat suuri resurssi Iranin seurakunnalle.
Seurakunnalla ei ole teologisia instituutteja ja kouluja, -
kirkkorakennuksia eikä kristittyjä instituutioita.
Ohjelmalla mobilisoimme ja resursoimme Iranin kotiseurakuntia.
Mohabatilla on myös virtuaalinen sohvakirkko.
Hajallaan asuvat voivat sen kautta kokea uskovien yhteyttä turvallisesti.
Monet eristyksissä olevat kristityt Iranissa eivät saa kokea yhteyttä.
Sohvakirkkomme toimii heille siltana.
Sheema vastaa puheluihin Mohabatilla.
Moni on viime aikoina ollut vihainen Iranin hallinnolle, hän kertoo.
Ihmiset syyttävät hallintoa ongelmista. He tietävät, että maa on vauras.
Meillä on öljyä ja muuta, mutta hallinto ei välitä kansan kärsimyksestä.
Iranilaiset kertoivat pakotteiden hurjista vaikutuksista maassa.
On kulunut yli vuosi siitä, kun Trumpin hallinto palautti Iranille pakotteet.
Nyt maassa on syvä taantuma ja korkea inflaatio.
Valuutan arvo on romahtanut.
Parin päivän raamatunopetuksen, ylistyksen ja rukouksen jälkeen -
ryhmä palasi Iraniin mukanaan Raamattuja, kristillistä kirjallisuutta-
ja satoja evankeliointimateriaalia sisältäviä muistikortteja.
Niillä he jakavat toivoa ja Jeesuksen rakkautta näinä epävarmoina aikoina.
Se on vaarallista mutta kannattavaa, he sanovat.
Kun näette kuvat kastetilaisuudesta ja kuulette ihmisten todistukset, -
rukoilkaa Iranin ja muslimien puolesta. He tarvitsevat Jeesusta.
Niin tarvitsevat. Rukoilettehan Iranin kristittyjen puolesta?
Tulossa: Kristityt Wuhanissa Kiinassa vaarantavat henkensä -
palvellakseen muita tappavan koronavirusepidemian keskellä.
Ja Afrikassa heinäsirkkaparvi tuhoaa suuria alueita -
ja uhkaa miljoonien ihmisten elämää.
Hän perusti kristillisen tv-työn, joka on maailman suurimpia...
Tervetuloa Klubi 700:aan.
...globaalin avustusjärjestön, joka osoittaa Jumalan rakkautta...
Kiitos avustanne!
...johtavan yliopiston.
Valmistuvat, siirtäkää tupsut.
Hän kirjoitti New York Timesin bestsellerin.
Nyt Pat Robertson haluaa jakaa merkittäviä oivalluksia -
elämästään Jumalan Sanassa.
"Ten Laws for Success" -uutuuskirjassa -
hän avaa voittoisaa työ-, perhe- ja talouselämää.
Opit lakeja, jotka vaikuttavat menestykseen sinun hyväksesi.
Tosielämän ohjekirja, joka voi mullistaa elämäsi.
Tilaa ruudun numerosta -
tai osoitteesta cbn.com -
Pat Robertsonin uutuuskirja "Ten Laws for Success".
Olen Efrem Graham. Tämä on Studio 5.
Kurvaile kanssani musiikin, urheilun, TV:n ja leffojen maailmaan.
Elokuvan ohjaisi Ryan Coogler. Siitä tulisi siis erityinen.
Jututamme taiteilijoita ja tutkimme populaarikulttuurin ja uskon yhteyttä.
Pastori sanoi, että minulla on jo kuulijakunta.
Katso Studio 5 CBN:n uutiskanavalta.
Maailman katsoessa ulkopuolelta...
On käynnissä diplomaattinen sota.
...Jerusalem Dateline vie sinut sisäpiiriin.
Tämä löytö voi muuttaa käsityksemme Temppelivuoresta.
Chris Mitchell raportoi Jerusalemista maailmaa muuttavista tapahtumista.
Se alkaa Israelista.
Katso Jerusalem Dateline kotisivuiltamme.
Hei taas! Seurakunnat Wuhanissa Kiinassa palvelevat yhteisöjään -
koronaviruskriisin keskellä.
Pennsylvanialaisen Ambassadors for Christ -järjestön videolla -
pastori Huang Lei Juuret ja hedelmät -seurakunnasta kertoo, -
että kristityt osoittavat Kristuksen rakkautta auttamalla muita.
Käyn joka päivä ulkona auttamassa muita.
Käytän suojavarusteita.
Kymmenet seurakuntalaisemme tekevät samoin.
Minä pastorina käyn ulkona auttamassa muita -
erään toisen pastorin ja puolisoidemme kanssa.
Toivomme, että rohkaisemme veljiä ja sisaria tekemään samoin -
ja siten osoitamme yhteisöllemme esimerkkimme kautta, -
että kun muut ovat epätoivoisessa tilanteessa, -
kristittyjen tulee astua esiin.
Epidemia on vaarantanut kaikki mutta saanut myös monet tajuamaan,-
että heidän toivonsa ei ole tässä maailmassa.
Ihmiset ajattelevat yhä enemmän suhdetta Jumalaan, -
joka antaa meille elämän, merkityksen ja ikuisuuden.
Monet ovatkin kertoneet pastoreillemme -
kokeneensa elämässään suuren kosketuksen ja muutoksen.
Koska Wuhanissa kokoontumiset on kielletty, -
rukouskokouksia ja jumalan- palveluksia järjestetään internetissä.
Tämän kuun alussa oli mm. kolmen päivän rukous ja paasto netissä.
Nigerialainen Leah Sharibu on ollut nyt kaksi vuotta siepattuna.
Hän oli 14, kun Boko Haram kidnappasi hänet -
ja 109 muuta tyttökoulun opiskelijaa.
Viisi tyttöä kuoli vankeudessa pian sen jälkeen.
Muut paitsi Leah vapautettiin noin kuukaudessa, -
koska hän ei suostunut luopumaan kristinuskosta.
Pelastakaa vainotut kristityt -järjestön Dede Laugesen -
kertoi hälyttävän uutisen CBN:n Uutisvahdissa.
Leah on ilmeisesti naitettu Boko Haram -komentajan kanssa.
Hänet on todennäköisesti pakkokäännytetty.
Se ei tarkoita, että hän on luopunut sydämen uskosta.
Häntä on suurella todennäköisyydellä hyväksikäytetty ja myös aivopesty.
Vankeus, jota hän nyt kärsii, on äärimmäistä.
Leah kohtaa joka päivä asioita, -
joita me näemme vain pahimmissa painajaisissamme.
Leahin kerrotaan synnyttäneen pakko- avioliitossa pojan, Laugesen kertoo.
Eräs maailman tuhoisimmista ja vanhimmista hyönteisistä -
kylvää tuhoa Afrikassa.
Sadat miljoonat heinäsirkat syövät kaiken tielleen osuvan.
Näkymä on kuin suoraan Toisesta Mooseksen kirjasta.
Tuho on pahin vuosikymmeniin.
Miljardit aavikkokulkusirkat peittävät ison osan Afrikkaa.
Sirkkaparvet ovat yhtä suuria kuin suurkaupungit. Tilanne vain pahenee.
Sudan, Eritrea, Somalia ja Kenia kohtaavat tänä päivänä -
pahimmat sirkkatuhot liki 70 vuoteen, arvioivat asiantuntijat.
Parven keskimääräinen koko voi olla jopa 150 miljoonaa sirkkaa.
Se voi päivässä kulkea 160 kilometriä -
ja levittäytyä alueelle, joka on kymmeniä kilometrejä kanttiinsa.
Sellainen parvi voi päivässä syödä saman verran -
kuin Kenian koko väestö.
Sellainen parvi voi päivässä syödä saman verran -
kuin New Jerseyn, Pennsylvanian ja New Yorkin asukkaat yhdessä.
Viljelijät Itä-Keniassa heiluttavat huopia ja muita vaatteita...
...tai hakkaavat kattiloita ja patoja hätyyttääkseen tuholaiset.
Se ei juurikaan estä niitä ahmimasta viljelyksiä.
Populaatio voi kasvaa 500-kertaiseksi kesäkuuhun mennessä, varoittaa YK.
Uskomatonta. Sirkkaparvet liikkuvat jatkuvasti.
Nyt niiden kerrotaan lentäneen Lähi-itään, Aasiaan -
ja jopa Kiinaan asti.
Etulinjoilla palvelevasta amerikkalais- lähettiperheestä on tehty dokumentti.
Free Burma Rangers -dokkari seuraa entistä erikoissotilasta Dave Eubankia,
vaimoa ja kolmea lasta taistelukentille Burmaan, Irakiin, Syyriaan ja Sudaniin
He ovat pelastaneet lapsia, ruokkineet pakolaisia -
ja jälleenrakentaneet kirkkoja.
Eubank kertoi salaisuutensa koko- sydämisestä Jumalan palvelemisesta.
Älä elä synnin suossa -
mutta älä myöskään hyvien tekojen suossa, ellei Jumala ole käskenyt.
Pysy valtatiellä, josta Jumala sanoi: "Seuraa tätä tietä."
Sillä tiellä ei ole varoitusmerkkejä.
Fathom Events esittää dokumenttia valikoiduissa teattereissa 24.―25.2.
Esityspaikat voi tarkistaa osoitteesta cbnnews.com.
Indonesiassa yli miljoona miestä on opetuslapseutettu kristinuskoon -
kuluneiden 20 vuoden aikana kirkoissa, pienryhmissä ja retriiteissä.
Tri Edwin Louis Colen perustama verkosto juhli 20-vuotista taivaltaan -
Indonesiassa 20. helmikuuta.
Liike auttaa perheitä ja muuttaa miesten sydämiä maailmanlaajuisesti.
Liikkeen "Maksimoitu miehuus" -ohjelma opettaa miehiä -
kantamaan raamatullisesti vastuuta kodista, maasta ja elämästä.
Tulossa: Parannuksenteon herätys.
Kymmenettuhannet antavat sydämensä Kristukselle.
Liike Tennesseessä käynnistyi hyvin yksinkertaisella sitoumuksella.
Kyse on kilpailusta. - Keräsin paineita, ja ihmisillä oli odotuksia.
Kyse on voittamisesta. - Sanomme aina: jatka harjoittelua.
Kyse on loppuun asti menemisestä.
Isänä tehtäväni on johtaa ja olla paras mahdollinen aviomies ja isä.
Shawn Brownin ohjelma -
CBN:n uutiskanavalla.
Orvon lupaus rakastaa ja auttaa vaarassa olevia lapsia.
Autamme perheitä pysymään yhdessä ja luomme kestäviä yhteisöjä.
Toimimme yli 60 maassa. Avullasi voimme tehdä vieläkin enemmän.
Afrikkalainen sananlasku sanoo: "Jos haluat juosta kovaa, mene yksin.
Jos haluat juosta kauas, mene yhdessä."
Me haluamme päästä pitkälle, -
jotta voisimme auttaa monia lapsia, mutta emme halua mennä yksin.
Haluamme muuttaa maailmaa yksi lapsi, perhe ja yhteisö kerrallaan.
Tuletko mukaan?
Kohenna taloutta, ylläpidä kestävää liittoa ja menesty kaikissa toimissasi.
Pat Robertsonin "Ten Laws for Success" -uutuuskirja -
avaa voittoisaa työ-, perhe- ja talouselämää.
Nämä lait auttavat voittamaan elämäsi haasteet ja saavuttamaan tavoitteesi.
Uudistu ja muuta elämäsi Pat Robertsonin uutuuskirjan avulla.
Tilaa puhelimitse tai kotisivuilta.
Hei taas! Yhdysvalloissa Tennesseen osavaltiossa on puhjennut herätys.
Tuhat seurakuntaa eri tunnustuskunnista -
on liittynyt 30 päivän rukoukseen ja paastoon.
Sen nimi on "Herää, Tennessee".
Vastaus on ollut voimallinen, kertovat pastorit.
Henki johtaa ihmisiä pelastukseen, uudelleensitoutumiseen ja kasteelle.
Herätyksen arvioidaan koskettavan yli 100 000:ta ihmistä -
päätöspäivään 23.2. mennessä.
Kaikki alkoi Itä-Rogersvillen baptistiseurakunnasta.
Sen pastori kertoi paikallislehdelle viime sunnuntaista: -
"Pyhä Henki tuli ja otti paikan haltuunsa."
Meillä on yhteys "Herää, Tennessee" -kampanjan Barbi Frankliniin.
Tervetuloa! Miten Jumala muuttaa ihmisten elämää tilaisuuksissanne?
Jumala toimii voimakkaasti Itä- Rogersvillen baptistiseurakunnassa -
ja koko Rogersvillessä Tennesseessä.
Tilaisuuksien järjestäjinä on ollut iso joukko seurakuntia.
Se käsittääkseni alkoi viime vuonna paastokampanjasta -
Tennesseen Nashvillessä.
Eräs nuori, nöyrä pastori aloitti 30 päivän paaston.
Siihen liittyi 400 seurakuntaa. Veimme kaikkialle osavaltioon paketteja, -
jotka auttavat uskovia rukoilemaan lähitienoonsa asukkaiden puolesta.
Tänä vuonna mukaan lähti uusia seurakuntia, -
joten 30 päivän paastoon osallistuu nyt reilusti yli tuhat seurakuntaa.
Olemme nähneet tulokset muissa kansakunnissa, -
erityisesti Egyptissä vuosina 2010―11.
Siellä syttyi tosissaan herätys. Se levisi koko Egyptiin -
ja nyt eri puolille Lähi-itää, jossa miljoonia muslimeja pelastuu.
Kaikki siis alkoi sitoumuksesta 30 päivän rukoukseen.
Kerropa siitä vielä lyhyesti.
Viime vuonna siihen osallistui 400 seurakuntaa -
ja lukuisia johtajia, joille kerroimme kampanjasta, eri puolilla Tennesseetä.
Lisäksi moni seurakunta, joka oli kuullut kampanjasta, -
halusi lähteä mukaan tänä vuonna.
Niinpä reilusti yli tuhat seurakuntaa paastoaa ja rukoilee tällä hetkellä -
eri puolilla Tennesseetä.
Kun paastoa oli kestänyt noin viikko, -
menimme kutsuttuna erääseen seurakuntaan, -
joka oli jo sopinut herätyskokouksista.
Heti kun jumalanpalvelus ja ylistys alkoivat, -
oli aivan ihanaa, kun ihmisiä alkoi juosta alttarille -
kenenkään kehottamatta. Se on herätyksen merkki.
Voisiko tästä sukeutua kansallinen herätys Amerikassa?
Voisi ehdottomasti, -
jos Jumalan kansa rukoilee ahkerasti.
Se edellyttää aina ahkeraa rukousta ja Jumalan etsintää.
Tästä voi ehdottomasti kehittyä uusi suuri herätys.
Hienoa. Kiitos.
Jeesuksen muuttaman elämän voima ja kirkkaus ovat verrattomia.
Barbi Franklin, kiitos haastattelusta.
Lisää tietoa Tennesseen herätyksestä osoitteessa cbnnews.com.
Jatkamme hetken kuluttua.
Washingtonista rehellisiä raportteja, haastatteluja ja analyysejä -
kokeneilta toimittajiltamme David Brodyltä, Jenna Browderilta, -
Ben Kennedyltä ja Amber Strongilta.
Pääuutiset politiikan saralta.
Kerromme saavutuksistamme.
Katso Faith Nation arki-iltaisin CBN-uutiskanavalta.
Ravinto, liikunta, eteeriset öljyt, -
painonpudotus ja paljon muuta.
Lorie Johnsonin Healthy Living.
Mitä tässä on?
CBN:n terveystoimittaja Lorie Johnson kertoo uutisia terveysasiantuntijoilta.
Fantastista!
Kuulet, miten voit elää terveellisemmin.
Katso Healthy Living tiistai-iltaisin (EST).
Hei! Olen Kevin Sorbo. Hiljattain luin ilmiömäisen kirjan, -
Pat Robertsonin "Ten Laws for Success".
Uskon kirjan voivan muuttaa sinun ja rakkaittesi elämän.
Kirjassa Pat paljastaa löytämänsä salaisuudet -
ja keinot rikkaaseen ja tyydyttävään elämään.
Kirjassa "Ten Laws for Success" Pat esittelee Raamatun periaatteita, -
jotka avaavat tien tarkoitukseen, täyteyteen ja saavutukseen.
Tilaa kirja puhelimitse tai netissä.
Menestyksen kymmenen lakia.
Suosittelen kirjaa kaikille, jotka haluavat päästä tavoitteisiinsa, -
rakentaa vakaan talouden ja kasvaa Jumala-suhteessaan.
Tilaa Pat Robertsonin uutuuskirja "Ten Laws for Success".
Jumalan siunausta!
Terveysviranomaiset kautta maailman yrittävät pysäyttää koronaviruksen.
Emily Jones esittelee meille israelilaisia, -
jotka pyytävät Jumalalta väliintuloa.
Tervetuloa seuraamaan uutiskatsaustamme -
Israelin ja Lähi-idän tapahtumiin.
Koronavirus kylvää tuhoa Kiinassa. Kuolleiden määrä kasvaa päivittäin.
Monet Israelissa rukoilevat Länsimuurilla Jumalan ihmettä.
Hiljattain israelilaiset rukoilivat muurilla hepreaksi ja mandariiniksi -
ja pyysivät Jumalaa hävittämään tappavan viruksen.
Emme osaa kehittää lääkkeitä. Emme ole tutkijoita emmekä lääkäreitä.
Rukoilla osaamme oikein hyvin.
Rukoilemme kiinalaisten puolesta.
Rukoilemme, että kaikki ihmiset maailmassa pysyvät turvassa -
ja että lääkärit löytävät nopeasti hoitokeinon katalaan koronavirukseen.
Mukana oli myös useita kiinalaisturisteja.
Israel toivoo, että rukoukset Jerusalemissa tuntuvat kaikkialla.
Jeesus käveli vetten päällä Galileanjärvellä.
Vuosien kuivuus on kutistanut järveä.
Talven rankkasateet saattavat kääntää tilanteen.
Galileanjärven, Vanhan testamentin Kinneretin, pinta -
on tänä talvena noussut yli metrin.
Video näyttää järven kuohuvan paikoittain yli äyräiden.
Se on monille ilonaihe, mutta pinta on yhä hyvin alhaalla -
eikä järvi pysy Israelin vedenkulutuksen perässä.
Israelissa vettä kuluu paljon enemmän kuin sadetta kertyy, -
ei vain Galileanjärvessä vaan muuallakin.
Siksi vesipula pahenee vuosi vuodelta.
Galileanjärvi saisi nousta vielä metrin. Monet rukoilevat lisää sadetta.
Israelilaiset arkeologit ovat löytäneet pakanatemppelin Raamatun ajalta.
Joosua 10:32 kertoo, että Jumala antoi Laakiin israelilaisille -
matkalla Luvattuun maahan.
Kuvassa näkyvät kaupungista löytyneen temppelin rauniot.
Heprealaisen yliopiston arkeologit löysivät keramiikkaa, tikareita, koruja,
ja kiviä, joiden arvellaan esittäneen temppelijumalia.
Tämä on kurkistus kansaan, joka muinoin eli Israelissa.
Tässä kaikki uutiskatsauksestamme. Ensi kertaan!
Kiehtovaa. Tuossa kauniissa maassa tehdään joka päivä uusia löytöjä.
Kiitos seurasta. Ensi viikkoon!
Koko tiimin puolesta täältä CWN-studiolta -
CBN-kanavan päämajasta: hyvää viikkoa.
Näkemiin ja Jumalan siunausta!
Suomennos: Marianne Tenetz